CELEX: 62017TN0554
Language: sk
Date: 2017-08-16 00:00:00
Title: Vec T-554/17: Žaloba podaná 16. augusta 2017 – Gonzalez Calvet/Jednotná rada pre riešenie krízových situácií

13.11.2017   
            
            
               SK
            
            
               Úradný vestník Európskej únie
            
            
               C 382/47
            
         Žaloba podaná 16. augusta 2017 – Gonzalez Calvet/Jednotná rada pre riešenie krízových situácií
   (Vec T-554/17)
   (2017/C 382/58)
   Jazyk konania: španielčina
   
      Účastníci konania
   
   
      Žalobcovia: Ramón González Calvet (Barcelona, Španielsko) a Joan González Calvet (Barcelona, Španielsko) (v zastúpení: P. Molina Bosch, advokát)
   
      Žalovaná: Jednotná rada pre riešenie krízových situácií
   
      Návrhy
   
   Žalobcovia navrhujú, aby Všeobecný súd považoval túto žalobu za žalobu proti rozhodnutiu Jednotnej rady pre riešenie krízových situácií SRB/EES/2017/08 a aby po príslušnom zákonnom prejednaní vyhovel tejto žalobe rozsudkom, ktorým vyhlási rozhodnutie Jednotnej rady pre riešenie krízových situácií SRB/EES/2017/08 za neplatné a upustí od vykonania uvedeného rozhodnutia a vyhlási za neplatné úkony, ktoré už boli vykonané v dôsledku vykonávania vyššie uvedeného rozhodnutia. V prípade, že by Všeobecný súd nevyhlásil túto neplatnosť, žalobcovia navrhujú, aby im bola priznaná primeraná náhrada za stratu na ich akciách
   
      Dôvody a hlavné tvrdenia
   
   Dôvody a hlavné tvrdenia v tejto veci sú podobné dôvodom a hlavným tvrdeniam uvedeným vo veciach T-478/17, Mutualidad de la Abogacía a Hermandad Nacional de Arquitectos Superiores y Químicos/Jednotná rada pre riešenie krízových situácií, T-481/17, Fundación Tatiana Pérez de Guzmán y Bueno a SFL/Jednotná rada pre riešenie krízových situácií, T-482/17, Comercial Vascongada Recalde/Komisia a Jednotná rada pre riešenie krízových situácií, T-483/17, García Suárez a i./Komisia a Jednotná rada pre riešenie krízových situácií, T-484/17, Fidesban a i./Jednotná rada pre riešenie krízových situácií, T-497/17, Sáchez del Valle a Calatrava Real State 2015/Komisia a Jednotná rada pre riešenie krízových situácií, a T-498/17, Pablo Álvarez de Linera Granda/Komisia a Jednotná rada pre riešenie krízových situácií.